S-4559/2020

Dómur

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 21. júlí 2020, á hendur A-x-x A-x-x, [...], [...], [...], fyrir eftirtalin brot:

1. Fíkniefnalagabrot með því að hafa, miðvikudaginn 16. janúar 2019, að [...], haft í vörslum sínum, í sölu og dreifingarskyni, 257,37 g af maríhúana og 12,17 g af kannabistönglum sem lögregla fann við leit á ákærða og í húsnæðinu.

1

Telst brot þetta varða við 2. gr., sbr. 5. og 6. gr., laga um ávana og fíkniefni nr. 65/1974 og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr.

233/2001, sbr. reglugerð nr. 808/2018.

2. Peningaþvætti með því að hafa, um nokkurt skeið og fram til 16. janúar 2019, tekið við, aflað sér og/eða umbreytt ávinningi með sölu og dreifingu ótiltekins magns fíkniefna, og eftir atvikum með öðrum ólögmætum og refsiverðum hætti, samtals að fjárhæð kr. 75.500 en lögregla lagði hald á framangreinda fjármuni við leit á heimili ákærða þann 16. janúar 2018.

Telst brot þetta varða við 1. mgr., sbr. 2. mgr. 264. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 257,37 g af maríhúana og 12,17 af kannabisstönglum sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Jafnframt er krafist upptöku til ríkissjóðs á kr. 75.500 samkvæmt heimild í 69. gr., 69. gr. a., 69. gr. b., 69. gr. c., 69. gr. d. almennra hegningarlaga nr. 19/1940.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 16. júlí 2020, hefur hann ekki sætt refsingu áður.

Með hliðsjón af sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 257,37 g af maríhúana, 12,17 grömm af kannabisstönglum og 75.500 krónur sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið G-kvk-nf R-kvk-nf S-kvk-nf saksóknarfulltrúi.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x A-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð 257,37 g af maríhúana, 12,17 grömm af kannabisstönglum og 75.500 krónur.

A-kvk-nf S-kvk-nf

Upptæk eru gerð 257,37 g af maríhúana, 12,17 grömm af kannabisstönglum og 75.500 krónur.

A-kvk-nf S-kvk-nf